**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 17/02/2025**

**Αριθμ. Πρωτ.: 3180**

**ΑΠΟΣΠΑΣΜΑ**

**Από το πρακτικό της αριθμ. 5ης /2025 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 45**

**Λήψη απόφασης επί αιτήματος πολίτη για χορήγηση άδειας τοποθέτησης σήμανσης προκειμένου να γίνεται η είσοδος έξοδος σε ιδιωτικό parking κτιρίου επί της Ν. Ανδρεαδάκη 1 (Η αριθ. 84/2024 απόφαση της Κοινότητας Λιβαδειάς).**

Στη Λιβαδειά σήμερα 11η Φεβρουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 2481/07-02-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Παπαβασιλείου Αικατερίνη

2. Τουμαράς Βασίλειος 2. Ταγκαλέγκας Ιωάννης

3. Αγνιάδης Παναγιώτης Αν και είχαν νόμιμα προσκληθεί

4. Καλλιαντάσης Χρήστος

5. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 11ο θέμα της ημερήσιας διάταξης

έθεσε υπόψη των μελών την έθεσε υπόψη των μελών την υπ΄αριθμ. 84/2024 ομόφωνη απόφαση της Κοινότητας Λιβαδειάς σύμφωνα με την οποία εισηγείται στη Δημοτική Επιτροπή **υπέρ** της τοποθέτησης σήμανσης επί γκαραζόπορτας που θα απαγορεύει την στάθμευση οχημάτων μπροστά από αυτή σε κτίριο ιδιοκτησίας ΠΑΝΑΓΙΩΤΗ & ΝΙΚΟΛΑΟΥ ΓΕΩΡΓΙΑΔΗ στην οδό Ν. Ανδρεαδάκη 01 στην Λιβαδειά προκειμένου να γίνεται με απρόσκοπο τρόπο η είσοδος και η έξοδος οχήματος επί νόμιμης θέσης στάθμευσης που έχει οριοθετηθεί νόμιμα βάσει της 1357/16-02-1990 συμβολαιογραφικής πράξης του συμβολαιογράφου Λιβαδειάς Κων/νου Κοτσώνα.-

Ακολούθως έθεσε υπόψη των μελών το υπ΄αριθμ. πρωτ. 21574/25-11-2024έγγραφο της Δ/νσης ΤΥΔΛ στο οποίο αναγράφονται:

*Σας διαβιβάζουμε ταυτάριθμo αίτημα και τα δικαιολογητικά που το συνοδεύουν*

*( υπ΄αρ. 103/1990 οικοδομική άδεια και 1357/1990 συμβολαιογραφική πράξη ) το οποίο αφορά την τοποθέτηση σήμανσης επί της γκαραζόπορτας ,που θα απαγορεύει την στάθμευση οχημάτων μπροστά σ΄αυτήν , προκειμένου να γίνεται με απρόσκοπτο τρόπο η είσοδος και έξοδος των οχημάτων στον ιδιωτικό χώρο parking του κτιρίου επί της οδού Ν.Ανδρεαδάκη 1 ,στη Λιβαδειά .*

*Επικουρικά σας ενημερώνουμε ότι στο τμήμα της οδού Ανδρεαδάκη, που αφορά την αίτηση επιτρέπεται η στάθμευση των οχημάτων , σύμφωνα με την κυκλοφοριακή μελέτη που παραλήφθηκε και εγκρίθηκε με την 213/14.09.2011 απόφαση Δημοτικού Συμβουλίου Λιβαδειάς .Παρακαλούμε να το εξετάσετε και να αποφασίσετε θετικά στην αίτηση (Κ.Ο.Κ. άρθρο 34- Ν. 3542/2007-ΦΕΚ 50/Α/2-3-2007) .*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Tην υπ΄αριθμ. πρωτ. 21574/25-10-2024 αίτηση του ιδιοκτήτη

-Το ταυτάριθμο με την αίτηση έγγραφο της ΤΥΔΛ

-Τα συνημμένα της αίτησης δικαιολογητικά που αφορούν την νομιμότητα του κτιρίου ( την κάτοψη που συνοδεύει την 103/07-03-1990 οικοδομική άδεια και δεσμεύεται με την περιγραφή και την αναφορά της συμβολαιογραφικά στην υπ΄αριθμ. 1357/16-02-1990 πράξη-δήλωση του συμβολαιογράφου Κων/νου Κοτσώνα) τα οποία ελέγχθηκαν από την δ/νση ΤΥΔΛ

- Η με αριθ. 84/2024 απόφαση της Κοινότητας Λιβαδειάς

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την τοποθέτηση σήμανσης επί γκαραζόπορτας που θα απαγορεύει την στάθμευση οχημάτων μπροστά από αυτή σε κτίριο ιδιοκτησίας ΠΑΝΑΓΙΩΤΗ & ΝΙΚΟΛΑΟΥ ΓΕΩΡΓΙΑΔΗ στην οδό Ν. Ανδρεαδάκη 01 στην Λιβαδειά προκειμένου να γίνεται με απρόσκοπο τρόπο η είσοδος και η έξοδος οχήματος επί νόμιμης θέσης στάθμευσης που έχει οριοθετηθεί νόμιμα βάσει της 1357/16-02-1990 συμβολαιογραφικής πράξης του συμβολαιογράφου Λιβαδειάς Κων/νου Κοτσώνα.

**Η απόφαση πήρε αριθμό 45/2025**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 17 -02-2025

Ο ΠΡΟΕΔΡΟΣ

**ΤΑ ΜΕΛΗ**

1. Τουμαράς Βασίλειος

2. Αγνιάδης Παναγιώτης

3.Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

4. Μίχας Δημήτριος ΔΗΜΑΡΧΟΣ ΛΕΒΑΔΕΩΝ